**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LIETUVOS RESPUBLIKOS 2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO IR BENDROJO UGDYMO PROGRAMAS, PERSONALO OPTIMIZAVIMU, APMOKĖTI, PASKIRSTYMO TVARKOS APRAŠO PATVIRTINIMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo 3 punktu, patvirtinto Lietuvos Respublikos švietimo, mokslo ir sporto ministro 2023 m. kovo 8 d. įsakymu Nr. V-271, Plungės rajono savivaldybės taryba n u s p r e n d ž i a:

Patvirtinti Lietuvos Respublikos 2023 metų valstybės biudžeto lėšų, skirtų išlaidoms, susijusioms su Plungės rajono savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu, apmokėti, paskirstymo tvarkos aprašą (pridedama).

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

PATVIRTINTA

Plungės rajono savivaldybės

tarybos 2023 m. birželio 22 d*.*

sprendimu Nr. T1-

**LIETUVOS RESPUBLIKOS 2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO IR BENDROJO UGDYMO PROGRAMAS, PERSONALO OPTIMIZAVIMU, APMOKĖTI, PASKIRSTYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lietuvos Respublikos 2023 metų valstybės biudžeto lėšų, skirtų išlaidoms, susijusioms su Plungės rajono savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu, apmokėti, paskirstymo tvarkos aprašas (toliau – Tvarkos aprašas) nustato Lietuvos Respublikos 2023 metų valstybės biudžeto lėšų (toliau – valstybės biudžeto lėšos), skirtų išlaidoms, susijusioms su Plungės rajono savivaldybės (toliau – Savivaldybė) mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas (toliau – mokytojai), personalo optimizavimu, apmokėti, paskirstymo tvarką ir kriterijus.

2. Tvarkos apraše vartojamos sąvokos apibrėžtos Lietuvos Respublikos švietimo įstatyme ir Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos apraše, patvirtintame Lietuvos Respublikos švietimo, mokslo ir sporto ministro 2023 m. kovo 8 d. įsakymu Nr. V-271 (toliau – Aprašas).

**II SKYRIUS**

**VALSTYBĖS BIUDŽETO LĖŠŲ SKYRIMAS MOKYTOJŲ PASITRAUKIMUI**

3. Valstybės biudžeto lėšos mokytojams pasitraukti skiriamos išeitinių išmokų išlaidoms iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis šiais atvejais:

3.1. Savivaldybės sprendimu mokykloje mažinamas klasių (grupių) skaičius – valstybės biudžeto lėšos šiam tikslui skiriamos prioriteto tvarka;

3.2. mokytojui įgijus teisę į visą senatvės pensiją – valstybės biudžeto lėšos šiam tikslui skiriamos visiškai patenkinus Tvarkos aprašo 3.1 papunktyje nurodytų išeitinių išmokų poreikį.

4. Išeitinės išmokos, kuriai mokėti skiriama valstybės biudžeto lėšų, dydis vienam asmeniui negali viršyti:

4.1. dviejų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi iki penkerių metų;

4.2. trijų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo penkerių iki dešimt metų;

4.3. keturių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dešimt iki dvidešimt metų;

4.4. penkių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dvidešimt iki dvidešimt penkerių metų;

4.5. šešių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi dvidešimt penkerius ir daugiau metų.

5. Savivaldybės mokyklose mokytojų išeitinių išmokų, mokamų vadovaujantis Tvarkos aprašu, išlaidos iš valstybės biudžeto lėšų dengiamos iš dalies: valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Savivaldybės biudžeto lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos.

6. Mokyklos, siekdamos gauti valstybės biudžeto lėšų mokytojų pasitraukimo išlaidoms iš dalies padengti, kai išeitinės išmokos mokamos mokytojams, su jais šalių sutarimu nutraukiant darbo sutartis, Plungės rajono savivaldybės administracijos Švietimo ir sporto skyriui (toliau – Švietimo ir sporto skyrius) pateikia lėšų poreikį (toliau – paraiška), užpildydamos Tvarkos aprašo priede patvirtintą formą.

7. Mokyklos Švietimo ir sporto skyriui paraiškas pateikia iki birželio 30 d.

8. Pagal Tvarkos aprašo 3.1 papunktį mokykloms nepateikus ar pateikus mažesnį lėšų poreikį, lyginant su valstybės biudžeto skirtomis lėšomis, laikantis Tvarkos aprašo 5 punkto nuostatų, lėšos mokykloms paskirstomos pagal poreikį. Jei mokyklų poreikis viršija Savivaldybei skirtų valstybės biudžeto lėšų sumą, lėšos paskirstomos proporcingai.

9. Užtikrinus lėšų poreikį pagal Tvarkos aprašo 3.1 papunktį ir esant lėšų likučiui, paskirstomos lėšos pagal Tvarkos aprašo 3.2 papunktį. Jei mokyklų poreikis pagal 3.2 papunktį viršija Savivaldybei skirtų lėšų sumą, lėšos paskirstomos proporcingai.

**III SKYRIUS**

**BAIGIAMOSIOS NUOSTATOS**

10. Valstybės biudžeto lėšas, skirtas išlaidoms, susijusioms su Savivaldybės mokyklų mokytojų personalo optimizavimu, apmokėti mokykloms paskirsto Plungės rajono savivaldybės taryba.

11. Lėšos, gautos išeitinėms išmokoms, vadovaujantis šiuo Tvarkos aprašu, traukiamos į apskaitą įstatymų ir kitų teisės aktų nustatyta tvarka. Mokyklos direktorius atsako už tinkamą lėšų panaudojimą.

12. Mokyklų veiklos ir išorės finansinį auditą atlieka Savivaldybės kontrolės ir audito tarnyba. Vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

13. Jei mokykla nepanaudoja jai skirtų pagal šį Tvarkos aprašą lėšų, ji privalo iki rugsėjo 1 d. apie tai informuoti raštu Švietimo ir sporto skyrių.

14. Jei darbdaviui šalių sutarimu nutraukus su darbuotoju darbo sutartį ir pagal Tvarkos aprašą išmokėjus jam išeitinę išmoką, darbdavys su tuo pačiu darbuotoju einamaisiais metais sudaro naują darbo sutartį, darbuotojo išeitinių išmokų išlaidoms iš dalies padengti panaudotos valstybės biudžeto lėšos laikomos panaudotomis ne pagal paskirtį ir turi būti grąžintos Savivaldybei iki lapkričio 25 d.

15. Savivaldybė pagal Tvarkos aprašą nepanaudotas lėšas grąžina ir už lėšų panaudojimą atsiskaito Tvarkos apraše nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_

Lietuvos Respublikos 2023 metų

valstybės biudžeto lėšų, skirtų išlaidoms,

susijusioms su Plungės rajono savivaldybės

mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu, apmokėti, paskirstymo tvarkos aprašo

priedas

|  |  |  |  |  |  |  |  |
| --- | --- | --- | --- | --- | --- | --- | --- |
| **PARAIŠKA**  **LIETUVOS RESPUBLIKOS 2023 METŲ valstybės biudžeto LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS**  **MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO IR BENDROJO UGDYMO PROGRAMAS, PERSONALO OPTIMIZAVIMU, APMOKĖTI** | | | | | | | |
|  | | | | | | | |
|  | | | | | | | |
| (data) | | | | | | | |
|  | | | | | | | |
| (įstaigos pavadinimas)   |  |  |  |  |  | | --- | --- | --- | --- | --- | | INFORMACIJA APIE LĖŠŲ POREIKĮ IŠEITINĖMS IŠMOKOMS MOKĖTI | | | | | | Pareigybės | Mokytojų, su kuriais nutraukiama darbo sutartis, skaičius | | | Lėšų poreikis išeitinėms išmokoms mokėti (Eur) | | iš viso | iš jų: | | | dėl klasių (grupių) skaičiaus mažinimo | mokytojui įgijus teisę į visą socialinio draudimo senatvės pensiją | | Mokytojai, dirbantys pagal ikimokyklinio ugdymo programą |  |  |  |  | | Mokytojai, dirbantys pagal priešmokyklinio ugdymo programą |  |  |  |  | | Mokytojai, dirbantys pagal bendrojo ugdymo programą |  |  |  |  | | Iš viso |  |  |  |  | | | | | | | | |
|  |  |  |  |  |  |  |
|  |  |  |  |  |  |  |
|  |  |  |  |  | | |
| (Įstaigos vadovas) |  | (parašas) |  | (vardas ir pavardė) | | |

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL LIETUVOS RESPUBLIKOS 2023 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO IR BENDROJO UGDYMO PROGRAMAS, PERSONALO OPTIMIZAVIMU, APMOKĖTI, PASKIRSTYMO TVARKOS APRAŠO PATVIRTINIMO“**

2023 m. birželio 6 d.

Plungė

**1. Parengto teisės akto projekto tikslai, uždaviniai.**

Vadovaujantis Lietuvos Respublikos švietimo, mokslo ir sporto ministro 2023 m. kovo 8 d. įsakymo Nr. V-271 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ (toliau – Aprašas) 3 punktu, reikalinga patvirtinti šių lėšų naudojimo tvarką Savivaldybėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metunėra patvirtinto Savivaldybės taryboje Optimizavimo lėšų tvarkos aprašo, vadovaujamasi kasmet tvirtinamu Švietimo, mokslo ir sporto ministerijos Aprašu. Nėra teisės aktų, kuriuos reikia panaikinti arba pakeisti.

**3. Kodėl būtina priimti sprendimą, kokių pozityvių rezultatų laukiama.**

Bus patvirtintas Tvarkos aprašas, nes tą įpareigoja padaryti švietimo, mokslo ir sporto ministro patvirtinto Aprašo 3 punktas. Bus nustatytos pirmumo teisės, pagal kurias mokytojai galės gauti išeitines kompensacijas.

**4. Lėšų poreikis ir finansavimo šaltiniai.**

2023 m. kovo 27 d. švietimo, mokslo ir sporto ministro įsakymu Nr. V-413 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“, Plungės r. skirta 10 175 Eur valstybės biudžeto lėšų. 1/3 reikalingų prisidėjimui pagal Aprašą lėšų bus skiriama iš Mokymo lėšų rezervo (31,1 tūkst. Eur).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Visoms Plungės rajono švietimo įstaigoms ir Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* | *Tarybos sprendimas atitiks galiojančius teisės aktus* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė